4. NAPIREND

**E l ő t e r j e s z t é s**

**Mindszentkálla Község Önkormányzat Képviselő-testületének**

**2017. november 20-i nyilvános ülésére**

**Tárgy: A temetőkről és a temetkezésekről szóló önkormányzati rendelet módosítása**

**Előterjesztő: Németh László István, polgármester**

**Előkészítette: Biborné Viszt Ágnes hatósági ügyintéző**

**---------------------------- Jogszabállyal nem ellentétes**

**Előterjesztő aláírása**

**-------------------------------------**

**Tóthné Titz Éva**

**jegyzőz helyettesítő aljegyző**

Tisztelt Képviselő-testület

A temetőkről és a temetkezésről szóló 1999. évi XLIII. törvény 40. § (2)-(6) bekezdése a temetővel kapcsolatos díjakról az alábbiak szerint rendelkezik:

40. §

(2) A temető tulajdonosa, köztemető esetén az önkormányzat a temető üzemeltetésével és fenntartásával kapcsolatosan felmerült szükséges és indokolt költségek alapján állapítja meg

a) a temetési hely, illetőleg az újraváltás díját,

b) a temetkezési szolgáltatók kivételével a temetőben vállalkozásszerűen munkát végzők által fizetendő temető fenntartási hozzájárulás díját,

c) a temetői létesítmények, illetve az üzemeltető által biztosított szolgáltatások igénybevételéért a temetkezési szolgáltatók által fizetendő díjat,

d) a temetőbe való behajtás díját.

(3) A (2) bekezdésben meghatározott díjfajtákon belül a köztemetőkre vonatkozó díjak mértékét az önkormányzat rendeletben állapítja meg. A díjmértékeket évente felül kell vizsgálni.

(4) Az egyes díjfajtákon belül a temetőben vállalkozásszerűen munkát végzők által fizetendő temető fenntartási hozzájárulási díj mértéke az adott évben az egyes sírhelyekre megállapított megváltási díjtételek egyszerű számtani átlagának 5%-át nem haladhatja meg.

(5) A települési önkormányzat képviselő-testülete, fővárosban a közgyűlés a díj megállapításakor kikéri a fogyasztók területileg illetékes érdekképviseleti szerveinek véleményét.

(6) A temető üzemeltetője a szabályzatban megállapított díjakon felül más díjat nem állapíthat meg. Nem szedhető díj a temetőlátogatásért, a temetői utak használatáért és a temetési hely gondozásához igénybe vett vízért.

Fentiek alapján tehát a temetővel kapcsolatban 4 féle díj állapítható meg:

a) a temetési hely, illetőleg az újraváltás díja,

b) a temetkezési szolgáltatók kivételével a temetőben vállalkozásszerűen munkát végzők által fizetendő temető fenntartási hozzájárulás díja,

c) a temetői létesítmények, illetve az üzemeltető által biztosított szolgáltatások igénybevételéért a temetkezési szolgáltatók által fizetendő díj,

d) a temetőbe való behajtás díja.

A díjak megállapításának alapja a temető üzemeltetésével és fenntartásával kapcsolatosan felmerült szükséges és indokolt költségek.

A díjakat rendeletben kell megállapítani, és évente felül kell vizsgálni. A díj megállapításakor ki kell kérni a fogyasztok területileg illetékes érdekképviseleti szerveinek véleményét.

Mindszentkálla Község Önkormányzata Képviselő-testületének a temetőkről és a temetkezésekről szóló 11/2005. (XII. 23.) önkormányzati rendelete jelenleg az alábbi díjakat tartalmazza:

1. Temetési helyek megváltási díjai:

Sírbolt 60 évre 100.000- Ft

Felnőtt sírhely 1 személyes 8.000 Ft

2 személyes 12.000 Ft

Gyermeksírhely (18 éves korig) 25 évre 0 Ft

Temető fenntartási hozzájárulás: 1500 Ft / alkalom

A temetkezési szolgáltatók által fizetendő létesítmény igénybevételi díj: 5000 Ft / alkalom

A temetőbe való behajtás díja: 0 Ft

A temető fenntartásával és üzemeltetésével kapcsolatban felmerült költségek:

2016. évben (tényadat): 119.905 Ft

2017. évben tervezett: 240.000 Ft

Mindszentkálla Község Önkormányzat Képviselő-testülete a 92/2017. (IX.20.) határozatában döntött arról, hogy az 1. melléklet 1. pontban szereplő temetési helyek megváltási díjait, a gyermeksírhely megváltási díjának változatlanul hagyása mellett az alábbiak szerint kívánja módosítani:

Sírbolt 60 évre 2 személyes: 150.000 Ft

4 személyes: 240.000 Ft

Felnőtt sírhely 25 évre 1 személyes: 24.000 Ft

2 személyes: 36.000 Ft

Az első melléklet 2. pontban szereplő temető fenntartási hozzájárulást az alábbiak szerint kívánja módosítani:

Vállalkozásszerűen munkát végzők által fizetett: 1.000 Ft/ alkalom

Új síremlék felállítása esetén: 10.000 Ft/ emlékmű

Az 1. melléklet kiegészül az 5. ponttal, miszerint a sírhely megváltási díj a mindszentkállai állandó lakóhellyel rendelkező elhunyt esetében a megállapított díj 60%-a

Tekintettel arra, hogy a díj módosításáról döntött a Képviselő-testület, ezért előzetesen véleményeztetésre elküldtük a fogyasztok területileg illetékes érdekképviseleti szervéhez 2017. október 18-án, mely szervtől vélemény a mai napig nem érkezett.

**Előzetes hatásvizsgálat a jogalkotásról szóló 2010. évi CXXX. törvény 17.§ (1) bekezdése alapján:**

A rendelet-tervezet címe: Mindszentkálla Község Önkormányzata Képviselő-testületének

…/2017.(...) önkormányzati rendelete a temetőkről és a temetkezésekről szóló 11/2005. (XII. 23.) önkormányzati rendelete módosításáról.

Társadalmi-gazdasági hatása: . A temetői díjat módosító tervezet elfogadásának gazdasági hatása az önkormányzati bevételek növekedése. Társadalmi hatása, hogy a befolyó többlet összeget az önkormányzat a temetői feladatok elvégzésére fordíthatja, így hozzájárulhat és elősegítheti a temetőbe látogatók méltó tiszteletadását.

Költségvetési hatása: Nincs.

Környezeti, egészségi következményei: Nincs.

Adminisztratív terheket befolyásoló hatása: Nincs.

Egyéb hatása: Nincs.

A rendelet megalkotásának szükségessége: A temetői díjak módosítása Képviselő-testületi döntés, valamint a temetői díjak évenkénti felülvizsgálatának való jogszabályi megfelelés.

A rendelet megalkotása elmaradása esetén várható következmények: A rendelet megalkotásának elmaradása esetén, annak következményeként jogszabálysértés valósulna meg, felügyeleti szerv törvényességi észrevételét vonná maga után.

A rendelet alkalmazásához szükséges feltételek:

- személyi: nincs.

- szervezeti: nincs.

- tárgyi: nincs.

- pénzügyi: nincs.

**INDOKOLÁS**

A temetői díj módosításának indoka a Képviselő-testület döntése, mely alapján módosította az 1. melléklet 1. pontját úgy, hogy gyermeksírhely megváltási díjának változatlanul hagyása mellett a 2 személyes sírbolt megváltási díja 60 évre 150.000 Ft, a 4 személyes sírbolt megváltási díja 60 évre 240.000 Ft. Az egyszemélyes felnőtt sírhely megváltási díja 25 évre 24.000 Ft., a kétszemélyes felnőtt sírhely megváltási díja 25 évre 36.000Ft. Továbbá az 1. melléklet 2. pontját, miszerint a vállalkozásszerűen munkát végzők által fizetett temető fenntartási hozzájárulás 1.000 Ft/ alkalom, új síremlék felállítása esetén 10.000 Ft/emlékmű. Az 1. melléklet kiegészítésre kerül az 5. ponttal miszerint a sírhely megváltási díj a mindszentkállai állandó lakóhellyel rendelkező elhunyt esetében a megállapított díj 60%-a.

A 1. § szabályozza temetői díjakkal kapcsolatos változást.

A 2. § meghatározza a rendelet hatályba lépésének az idejét.

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2017. (…) önkormányzati rendelete a** **temetőkről és a temetkezésekről szóló 11/2005.** **(XII. 23.) önkormányzati rendelet módosításáról**

MindszentkállaKözség Önkormányzata Képviselő-testülete a temetőkről és a temetkezésről szóló 1999. évi XLIII. törvény 41. § (3) bekezdés e) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 2. pontjában meghatározott feladatkörében eljárva, valamint a temetőkről és a temetkezésről szóló 1999. évi XLIII. törvény 40. § (5) bekezdésében biztosított véleményezési jogkörében eljáró fogyasztók területileg illetékes érdekképviseleti szervének, Csalán Környezet és Természetvédő Egyesület Veszprém Megyei szervezete véleményének kikérésével a következőket rendeli el:

**1.§** Mindszentkálla Község Önkormányzata Képviselő-testületének a temetőkről és a temetkezésekről szóló 11/2005. (XII. 23.) önkormányzati rendeletének 1. melléklete helyébe a jelen rendelet 1. melléklete lép.

**2**.**§** Ez a rendelet a kihirdetést követő napon lép hatályba.

Németh László Tóthné Titz Éva

polgármester jegyzőt helyettesítő aljegyző

Kihirdetés napja: 2017.

Tóthné Titz Éva

jegyzőt helyettesítő aljegyző

„1. melléklet a …../2017 (….) önkormányzati rendelet

1. melléklet a 11/2005 (XII.23.) önkormányzati rendelethez

**Mindszentkálla település temetői díjak**

**1.Temetési helyek megváltási díjai:**

1.1 Sírbolt 60 évre

1.1.1. 2 személyes 150.000 Ft

1.1.2. 4 személyes 240.000 Ft

1.2 Felnőtt sírhely 25 évre

1.2.1. 1 személyes 24.000 Ft

1.2.2. 2 személyes 36.000

1.3 Gyermeksírhely (18 éves korig) 25 évre 0 Ft

**2. A temető fenntartási hozzájárulás:**

2.1. Vállalkozásszerűen munkát végzők által fizetett 1.000 Ft/alkalom

2.2. Új síremlék felállítása esetén 10.000Ft/emlékmű

**3.A temetkezési szolgáltatók által fizetendő létesítmény igénybevételi díj**

5000 Ft/ alkalom

**4.A temetőbe való behajtás díja**

0 Ft

**5. A sírhely megváltási díja a mindszentkállai állandó lakhellyel rendelkező elhunyt esetében a megállapított díj 60%-a”**